hotchpotch/miracl-hf-unified huggingface dataset:
Iisakki Valavaara
Isak Iisakki Reinhold Valavaara (19. joulukuuta 1871 Laihia – 23. huhtikuuta 1953 Vaasa) oli suomalainen konttoripäällikkö ja sosialidemokraattien kansanedustaja.
Valavaaran vanhemmat olivat mäkitupalainen Kustaa Wallenius ja Maria Jokela. Hän työskenteli aluksi rakennus- ja kirvesmiehenä Turussa ja Vaasassa. Valavaara oli Vaasan työväenyhdistyksen kirjastonhoitajana 1903–1906, Vaasan työväestön sanomalehti Oy:n taloudenhoitajana 1906–1920, Vaasan työväenyhdistyksen rahastonhoitajana 1907–1908 ja 1923 sekä Työväen Osuusliikkeen konttoripäällikkönä Vaasassa 1920–1927.
Valavaara oli kansanedustajana 1919–1920 edustaen Vaasan läänin eteläistä vaalipiiriä. Hänet vapautettiin edustajantoimesta sairauden vuoksi lokakuussa 1920 ja hänen tilalleen eduskuntaan tuli sosialidemokraattien Hilda Hannunen.
Iisakki Valavaara oli naimisissa vuodesta 1899 Maria Aaltosen kanssa. Iisakki Valavaaran veli oli sosialidemokraattien kansanedustaja Nestori Valavaara.
Meistriliigan kausi 2016
Meistriliigan kausi 2016 on Viron seurajalkapalloilun korkeimman sarjatason, Meistriliigan (sponsorisyistä A. Le Coq Premium Liiga), 26. kausi. Kausi alkoi 4. maaliskuuta ja se päättyy 5. marraskuuta 2016.
Sarjataulukon yhdeksänneksi sijoittunut pelaa Esiliigan voittaneen joukkueen kanssa yhdestä paikasta Meistriliigan kaudella 2017 kaksiosaisen ottelun.
Rise (Katy Perryn kappale)
”Rise” on yhdysvaltalaisen Katy Perryn kappale, joka julkaistiin heinäkuussa 2016. Kappale toimi teemakappaleena yhdysvaltalaisen NBC-televisiokanavan olympialähetyksissä. Kappaleen on tuottanut Max Martin. Single on sijoittunut parhaimmillaan Yhdysvaltain Billboard Hot 100 -listan sijalle 11. Suomessa kappale debytoi latauslistan sijalla 1.
Kappaleen sanoma on itseensä luottamisesta ja ettei pidä ikinä luovuttaa.
Mauritania kesäolympialaisissa 2016
Mauritania osallistui kesäolympialaisiin 2016. Sitä edusti kaksi urheilijaa, molemmat yleisurheilussa. Joukkueen lipunkantajana avajaisissa toimi pikajuoksija Jidou El-Moctar.
Serie A:n kausi 2016–2017
Serie A:n kausi 2016–2017 oli Italian seurajalkapalloilun korkeimman sarjan Serie A:n 115. kausi. Kausi alkoi 20. elokuuta 2016 ja se päättyi 28. toukokuuta 2017.
Heikki Kääriäinen
Heikki Kääriäinen (14. tammikuuta 1872 Iisalmen maalaiskunta – 26. lokakuuta 1947 Iisalmen maalaiskunta) oli suomalainen torppari, pienviljelijä ja sosialidemokraattien kansanedustaja.
Kääriäisen vanhemmat olivat rukkisorvari Olli Reetrikki Kääriäinen ja Eeva Stina Huttunen. Hän oli vuodesta 1890 alkaen torpparina ja myöhemmin pienviljeljänä Iisalmen maalaiskunnassa.
Kääriäinen oli kansanedustajana 1910–1917, 1919–1922 ja 1933–1945 edustaen Kuopion läänin läntistä vaalipiiriä. Hän oli presidentin valitsijamiehenä vuoden 1931 presidentinvaaleissa. Kääriäinen oli Iisalmen maalaiskunnan kunnanvaltuuston ja kunnallislautakunnan jäsenenä.
Heikki Kääriäinen oli naimisissa vuodesta 1900 Reeta Tiina Kokkosen kanssa.
Mary Toft
Mary Toft (o.s. Denyer, joskus Tofts) (s. 1701 – 1763), oli englantilainen nainen, joka tuli kuuluisaksi vuonna 1726 kun hän sai useat lääkärit vakuutettua siitä, että hän oli synnyttänyt kaniineja. Huiputettujen lääkärien joukossa oli muun muassa kuningas Yrjö I:n hovilääkäri Nathaniel St André.
Vuonna 1726 Mary Toft tuli raskaaksi, mutta hän menetti lapsensa. Hän oli sitä ennen nähnyt peltotöitä tehdessään kaniinin, ja kehittänyt pakkomielteen kaniineja kohtaan. Hänen väitteensä kaniinin synnyttämisestä toi paikalle paikallisen lääkärin John Howardin, ja Toft synnytti hänen läsnä ollessaan eläimen osia. Howardin tutkittua tapauksen tieto levisi laajemmalle julkisuuteen ja lääkärikuntaan ja hovilääkäri Nathaniel St Andrén tietoisuuteen. St André piti tapausta aitona, mutta kuninkaan lähettämä toinen lääkäri Cyriacus Ahlers oli skeptinen. Kun kuuluisuudeksi noussut Toft tutkittiin lopulta tarkemmin Lontoossa, hän tapaus paljastui huijaukseksi ja Toft vangittiin.
Tapausta seurannut kielteinen julkisuus sai aikaan kuohuntaa lääketieteen harjoittajien keskuudessa ja tuhosi useiden menestyneiden lääkärien maineen ja urat. Satiirikko ja yhteiskuntakriitikko William Hogarth oli yksi ihmisistä, joka käsitteli tapausta julkisuudessa ja joka oli huolissaan lääkäreiden herkkäuskoisuudesta. Toft vapautettiin ja hän palasi kotiinsa.
Akela Jones
Akela Jones (s. 22. huhtikuuta 1995 Saint Michael) on barbadoslainen seitsenottelija.
Jones voitti pituushypyssä alle 20-vuotiaiden maailmanmestaruuden vuonna 2014. Hän on kilpaillut myös korkeushypyssä sekä 100 metrin aitajuoksussa.
Jonesin ennätys seitsenottelussa on 6 371 pistettä kesäkuulta 2015.
Angola kesäolympialaisissa 2016
Angola osallistui vuoden 2016 kesäolympialaisiin, jotka järjestettiin Brasiliassa. Maata edusti 26 urheilijaa seitsemässä eri lajissa. Maan lipunkantajana päättäjäisissä toimi käsipalloilija Cristina Direito Branco.
Angola sai yleisurheiluun ylikansallisia paikkoja kansainväliseltä yleisurheiluliitolta kyetäkseen lähettämään kaksi urheilijaa kilpailuihin.
Angolan naisten käsipallojoukkue pääsi olympialaisiin voittamalla vuonna 2015 Afrikan karsinnat Luandassa. Angola selvisi Ryhmä A:sta neljännesvälieriin sijoittumalla lohkossaan neljänneksi.
Angola sai yhden keskisarjassa ottelevan naisjudokan olympialaisiin. Antonia Moreira hävisi toisessa ottelussa Saksan Laura Vargas Kochille.
Angola sai lähettää soutukilpailuihin yhden veneen miesten kevyeeseen pariairokaksikkoon. Parissa soutivat Andre Matias ja Jean-Luc Rasamoelina.
Angola sai lähettää kisojen purjehduskilpailuihin kaksi venekuntaa. Manuel Lelo sijoittui viimeiseksi miesten Laserissa ja pari Paixão Afonso / Matias Montinho viimeiseksi miesten 470:ssä.
Angolalla oli kaksi edustajaa kisojen uintikilpailuissa.
Limeira
Limeira on kaupunki Brasiliassa. Se sijaitsee São Paulon osavaltion itäosassa. Limeiran asukasluku on 303 682 (vuonna 2018). Tatujoki virtaa Limeiran läpi.
Limeira oli aikoinaan merkittävä kahvinviljelyn keskus. Kaupungin ympäristössä tuotettiin myös huomattavan paljon sitrushedelmiä, minkä vuoksi Limeiraa kutsuttii Brasilian appisiinipääkaupungiksi. Nykyään tärkein viljelykasvi on kuitenkin sokeriruoko, josta jalostetaan etanolia. Kahvin ja sitrushedelmien lisäksi alueella viljellään myös puuvillaa. Limeirassa on lisäksi paperiteollisuutta.
Autopolis
Autopolis () on 4.673 kilometriä pitkä moottoriurheilurata Japanissa Ōitan prefektuurissa lähellä Kamitsueta. Radalla ajetaan Super GT, MFJ Superbikes, Super Formula, Super Taikyu -sarjoja.
Haluatko miljonääriksi? (videopeli)
Haluatko miljonääriksi? on Hothouse Creationsin kehittämä ja Eidos Interactiven julkaisema "Haluatko miljonääriksi?" -tietokilpailuun pohjautuva suomenkielinen videopeli, joka julkaistiin vuonna 2001. Pelin juontajana on Lasse Lehtinen.
Adriana Araújo
Adriana dos Santos Araújo (s. 11. huhtikuuta 1981 Salvador) on brasilialainen nyrkkeilijä ja olympiamitalisti.
Araújo voitti 60 kilogramman painoluokassa olympiapronssia Lontoossa 2012. Rio de Janeiron kesäolympialaisissa 2016 hän hävisi ensimmäisen ottelunsa suomalaiselle Mira Potkoselle.
Miekkailu kesäolympialaisissa 2016 – naisten säilän joukkuekilpailu
Naisten säilän joukkuekilpailu Rio de Janeiron olympialaisissa käytiin 13. elokuuta OTC Hall 2:ssa. Joukkueita osallistui turnaukseen yhteensä 8. Kultaa voitti Venäjä. Hopealle sijoittui Ukraina ja kolmanneksi Yhdysvallat.
Ferrari F14 T
Ferrari F14 T oli italialaisen Ferrari -tallin käyttämä auto Formula 1 -kaudella 2014. Autoa kuljettivat kaksinkertainen maailmanmestari Fernando Alonso ja suomen Kimi Räikkönen. Testikuljettajina toimi Davide Rigon, Marc Gené ja Pedro de la Rosa.
Mercedes F1 W04
Mercedes F1 W04 oli saksalaisen Formula 1 -tiimi Mercedeksen käyttämä auto kaudella 2013. Autolla kilpailivat saksalainen Nico Rosberg ja brittiläinen Lewis Hamilton.
Michel Temer
Michel Miguel Elias Temer Lulia ([miˈʃɛw miˈɡɛw eˈliɐs ˈtẽmeɾ luˈliɐ]; s. 23. syyskuuta 1940) on brasilialainen asianajaja, poliitikko ja Brasilian presidentti vuodesta 2016, jolloin presidentti Dilma Rousseff joutui virkasyytteen kohteeksi. Lulia valittiin virkaan vuoden 2010 vaaleissa, joissa hän oli työväenpuolueen (MDB) ehdokas presidenttiehdokas Dilma Rousseffin rinnalla.
Temer on nykyisin MDB:n puheenjohtaja.
Temerille siirrettin 12. toukokuuta 2016 tilapäisesti presidentin valtuudet ja tehtävät presidentti Rousseffin odottaessa virkarikosoikeudenkäyntiä. Oikeus tuomitsi Rousseffin erotettavaksi virastaan, ja Temer nousi presidentiksi 31. elokuuta 2016.
Temer on syntynyt Tietessä, São Paulon osavaltiossa. Hänen vanhempansa  muuttivat Brasiliaan Libanonista vuonna 1925.
Temer on suorittanut oikeustieteen kandidaatin tutkinnon São Paulon yliopistossa ja väitellyt tohtoriksi São Paulon katolisesta yliopistosta 1974. Hän on toiminut valtion syyttäjänä ja kaksi kertaa osavaltion turvallisuudesta vastaavana valtiosihteerinä. Hän on valtiosääntöoikeuden  professori ja on kirjoittanut lukuisia kirjoja aiheesta.
Vuodesta 1987 Temer palveli kuusi peräkkäistä toimikautta Edustajainhuoneessa, ja toimi kolmeen kertaan sen puhemiehenä. Temer oli myös jäsenenä vuoden 1988 Kansallisessa perustuslakia säätävässä kokouksessa, joka valmisteli nykyisen Brasilian perustuslain.
Hänellä on viisi lasta, joista kolme on hänen ensimmäinen vaimonsa Maria kanssa, yksi suhteesta toimittajan kanssa, ja yhden äiti on hänen nykyinen vaimonsa Marcela, joka on miestään 42 vuotta nuorempi.
Lotus E22
Lotus E22 on brittiläisen Formula 1 -talli Lotuksen käyttämä auto kaudella 2014. Autolla kilpailivat ranskalainen Romain Grosjean ja venezuelalainen Pastor Maldonado. Testikuljettajina toimi Charles Pic, Esteban Ocon, Nicolas Prost ja Marco Sørensen.
Mercedes F1 W05 Hybrid
Mercedes F1 W05 Hybrid oli saksalaisen Formula 1 -talli Mercedeksen käyttämä auto kaudella 2014. Autoa kuljettivat saksalainen Nico Rosberg ja brittiläinen Lewis Hamilton. Testikuljettajina toimi Pascal Wehrlein ja Jazeman Jaafar.
Sauber C33
Sauber C33 oli sveitsiläisen Formula 1 -talli Sauberin käyttämä auto kaudella 2014. Autolla kilpailivat saksalainen Adrian Sutil ja meksikolainen Esteban Gutiérrez. Testikuljettajina toimi Giedo van der Garde, Sergei Sirotkin, Adderly Fong ja Simona de Silvestro.
Lotus E23 Hybrid
Lotus E23 Hybrid on brittiläisen Formula 1 -talli Lotuksen käyttämä auto kaudella 2015. Autolla kilpailivat ranskalainen Romain Grosjean ja venezuelalainen Pastor Maldonado. Testikuljettajina toimi Jolyon Palmer, Carmen Jordá ja Adderly Fong.
Lester Lane
Lester E. Lane (6. maaliskuuta 1932 Purcell, Oklahoma – 5. syyskuuta 1973 Norman, Oklahoma) oli yhdysvaltalainen koripalloilija, koripallovalmentaja ja olympiavoittaja.
Takamiehenä pelannut Lane varattiin NBA:han vuonna 1955, mutta hän ei koskaan pelannut ammattilaisena vaan amatöörien AAU:ssa. Lane voitti Yhdysvaltain miesten maajoukkueessa olympiakultaa Roomassa 1960.
Lane toimi pelaajauransa jälkeen valmentajana muun muassa Espanjassa ja Meksikon maajoukkueessa. Hän sai sydäninfarktin Espanjassa vuonna 1971 ja kuoli vain 41-vuotiaana kesken koripallon pelaamisen Oklahomassa 5. syyskuuta 1973.
Jaguar R4
Jaguar R4 oli Formula 1 -talli Jaguarin käyttämä auto kaudella 2003. Autolla kilpailivat australialainen Mark Webber, brasilialainen Antonio Pizzonia ja brittiläinen Justin Wilson.
Jaguar R3
Jaguar R3 ja sen kehitysversio Jaguar R3B oli Formula 1 -talli Jaguarin käyttämä auto kaudella 2002. Autolla kilpailivat brittiläinen Eddie Irvine ja espanjalainen Pedro de la Rosa.
Sauber C21
Sauber C21 oli sveitsiläisen Formula 1 -talli Sauberin käyttämä auto kaudella 2002. Autolla kilpailivat saksalainen Nick Heidfeld, brasilialainen Felipe Massa ja saksalainen Heinz-Harald Frentzen.
Sauber C22
Sauber C22 oli sveitsiläisen Formula 1 -talli Sauberin käyttämä auto kaudella 2003. Autolla kilpailivat saksalaiset Nick Heidfeld ja Heinz-Harald Frentzen.
Sauber C23
Sauber C23 oli sveitsiläisen Formula 1 -talli Sauberin käyttämä auto kaudella 2004. Autolla kilpailivat italialainen Giancarlo Fisichella ja brasilialainen Felipe Massa.
Renault R24
Renault R24 oli Formula 1 -talli Renaultin käyttämä auto kaudella . Autolla kilpailivat italialainen Jarno Trulli, espanjalainen Fernando Alonso ja kanadalainen Jacques Villeneuve.
Renault R23
Renault R23 oli Formula 1 -talli Renaultin käyttämä auto kaudella . Autolla kilpailivat italialainen Jarno Trulli ja espanjalainen Fernando Alonso.
Renault R202
Renault R202 oli Formula 1 -talli Renaultin käyttämä auto kaudella . Autolla kilpailivat italialainen Jarno Trulli ja brittiläinen Jenson Button.
Sauber C19
Sauber C19 oli sveitsiläisen Formula 1 -talli Sauberin käyttämä auto kaudella 2000. Autolla kilpailivat brasilialainen Pedro Diniz ja suomalainen Mika Salo.
Lando Norris
Lando Norris (s. 13. marraskuuta 1999 Bristol, Englanti, Yhdistynyt kuningaskunta) on brittiläinen rata-autoilija.
Norris aloitti karting-uransa 7-vuotiaana. Vuonna 2012 Norris voitti ensimmäisen mestaruutensa Formula Kart Stars Mini Max -luokassa. Vuonna 2013 hän voitti kartingissa KFJ-luokassa CIK-FIA European Championship, WSK Euro Series ja CIK-FIA International Super Cup -luokkien mestaruudet. Vuonna 2014 Norris voitti FIA World Championship -luokan mestaruuden ja sijoittui Euroopan KF Championship -luokassa kolmanneksi.
Vuonna 2014 Norris aloitti kilpauransa Ginetta Junior Championship -sarjassa saavuttaen neljä voittoa, kahdeksan paalupaikkaa ja 11 palkintosijaa sijoittuen sarjan kolmanneksi. Vuonna 2015 Norris kilpaili Britannian MSA Formula -sarjassa saavuttaen seitsemän voittoa, kymmenen paalupaikkaa ja 14 palkintosijaa voittaen sarjan mestaruuden. Samana vuonna Norris ajoi yksittäisiä kilpailuja Italian Formula 4 ja ADAC Formula 4 -sarjoissa.
Vuonna 2016 Norris kilpaili Eurocup Formula Renault ja Formula Renault NEC -sarjoissa onnistuen voittamaan molempien sarjojen mestaruudet. Samana vuonna hän ajoi myös BRDC Formula 3 -sarjassa sijoittuen sarjan kahdeksanneksi. Alkuvuodesta 2016 Norris voitti Uuden-Seelannin Toyota Racing Series -sarjan mestaruuden.
Vuonna 2017 Norris kilpaili Formula-3 Eurosarjassa ja voitti mestaruuden tulokaskaudellaan.
Kaudella 2019 Norris debytoi F1-sarjassa McLaren-tallissa.
Syrjäinen maa
Syrjäinen maa (kymr. "Y Gwyll", engl. Hinterland) on walesilainen rikosdraamasarja, jonka ovat luoneet Ed Talfan ja Ed Thomas. Sarjasta on kuvattu kaksi kieliversiota, kymriksi ja englanniksi. S4C aloitti kymrinkielisen version "Y Gwyllin" esittämisen vuonna 2013, ja BBC One aloitti englanninkielisen version "Hinterlandin" esittämisen vuonna 2014.
Suomessa Yle TV1 aloitti englanninkielisen version esittämisen esittämisen 12. lokakuuta 2014.
Sarja luotiin, koska näytelmäkirjailija Ed Thomas halusi muutoksen siihen, että Walesillä ei ole omaa rikossarjaa.
Pääosassa on rikosylikomisario Tom Mathias (Richard Harrington), joka pakenee synkkää menneisyyttään syrjäiselle maalaiseudulle.
Sauber C18
Sauber C18 oli sveitsiläisen Formula 1 -talli Sauberin käyttämä auto kaudella 1999. Autolla kilpailivat ranskalainen Jean Alesi ja brasilialainen Pedro Diniz.
Benetton B200
Benetton B200 oli brittiläinen Formula 1 -talli Benettonin käyttämä auto kaudella 2000. Autolla kilpailivat italialainen Giancarlo Fisichella ja itävaltalainen Alexander Wurz.
BAR 002
BAR 002 oli Formula 1 -talli BAR:n käyttämä auto kaudella 2000. Autolla kilpailivat kanadalainen Jacques Villeneuve ja brasilialainen Ricardo Zonta.
BAR 01
BAR 01 oli Formula 1 -talli BAR:n käyttämä auto kaudella 1999. Autolla kilpailivat kanadalainen Jacques Villeneuve, brasilialainen Ricardo Zonta ja suomalainen Mika Salo.
Minardi M02
Minardi M02 oli italialaisen Minardi -tallin käyttämä auto Formula 1 -kaudella 2000. Autolla kilpailivat espanjalainen Marc Gené ja argentiinalainen Gaston Mazzacane.
Minardi M01
Minardi M01 oli italialaisen Minardi -tallin käyttämä auto Formula 1 -kaudella 1999. Autolla kilpailivat italialainen Luca Badoer, ranskalainen Stéphane Sarrazin ja espanjalainen Marc Gené.
Arrows A20
Arrows A20 oli brittiläisen Arrowsin -tallin käyttämä auto Formula 1 -kaudella 1999. Autolla kilpailivat espanjalainen Pedro de la Rosa ja japanilainen Toranosuke Takagi.
Williams FW24
Williams FW24 oli brittiläisen Formula 1 -talli Williamsin käyttämä auto kaudella 2002. Autolla kilpailivat saksalainen Ralf Schumacher ja kolumbialainen Juan Pablo Montoya. Auto julkistettiin Silverstonessa 25. tammikuuta 2002. Autolla ajettiin kauden aikana yksi voitto.
McLaren MP4-17
McLaren MP4-17 oli brittiläisen Mclarenin Formula 1 käyttämä auto, jolla talli kilpaili vuosina 2002-2003. Autolla kilpailivat brittiläinen David Coulthard ja suomalainen Kimi Räikkönen.
Scuderia Toro Rosso STR9
Scuderia Toro Rosso STR9 oli italialaisen Formula 1 -talli Toro Rosson käyttämä auto kaudella 2014. Autolla kilpailivat ranskalainen Jean-Éric Vergne ja venäläinen Daniil Kvjat. Testikuljettajana toimi Max Verstappen.
Marussia MR03
Marussia MR03 oli venäläisen Marussian käyttämä auto kausilla 2014-2015. Autolla kilpailivat kaudella 2014 ranskalainen Jules Bianchi ja brittiläinen Max Chilton. Testikuljettajina toimi Alexander Rossi ja Will Stevens. Kaudella 2015 kilpailivat brittiläinen Will Stevens, espanjalainen Roberto Merhi sekä Alexander Rossi. Testikuljettajina toimi Fabio Leimer ja Jordan King.
Williams FW37
Williams FW37 oli brittiläisen Formula 1 -talli Williamsin käyttämä auto kaudella 2015. Autolla kilpailivat brasilialainen Felipe Massa ja suomalainen Valtteri Bottas.
Sauber C34
Sauber C34 on sveitsiläinen Formula 1 -talli Sauberin käyttämä auto kaudella 2015. Autolla kilpailivat ruotsalainen Marcus Ericsson ja brasilialainen Felipe Nasr. Testikuljettajana toimi Raffaele Marciello.
Bonava
Bonava (ent. NCC Housing) on ruotsalainen rakennusalan konserni, joka irtautui NCC-konsernista ja listautui Tukholman pörssiin 9.6.2016. Suomessa NCC Asuminen Oy:n nimeksi tuli samalla Bonava Suomi Oy. Asiakkaina ovat yksityiset kodinostajat ja sijoittajat. Bonava on omien verkkosivujensa mukaan luonut koteja ja naapurustoja 1930-luvulta lähtien. Bonavan liikevaihto on vuosittain noin 1,4 miljardia euroa.
Bonava Suomi Oy (ent. NCC Asuminen Oy) on Bonava-konsernin alla toimiva suomalainen asuntorakennuttajayritys, joka merkittiin kaupparekisteriin 31.3.2016. Yrityksessä työskentelee noin 100 henkilöä ja sen toimitusjohtaja on Juuso Hietanen. Yrityksen toiminta keskittyy suurimpiin kasvukeskuksiin Helsinkiin, Espooseen, Vantaalle, kehyskuntiin, Tampereelle, Turkuun ja Ouluun. Bonava Suomen liiketoiminta kattaa hankkeen kokonaisvaltaisen rakennuttamisen sisältäen muun muassa tontinhankinnan, hankekehityksen, suunnitteluttamisen, asuntojen markkinoinnin ja myynnin sekä asiakaspalvelun.
Bonavan nimi tulee ruotsin kielen sanoista "Bo" eli asuminen ja ”Nav” eli keskipiste.
Neitsyt Marian kuolonuneen nukkuminen (kirja)
Neitsyt Marian kuolonuneen nukkuminen () on varhaiskristillinen apokryfinen kirjoitus, joka kuvaa Neitsyt Marian kuolemaa, joka tapahtui kirjoituksen mukaan kaksi vuotta Kristuksen taivaaseenastumisen jälkeen.
"Transitus Mariae" on kirjoitettu latinaksi 400-500-lukujen taitteessa, mutta se perustuu varhaisempaan traditioon, jonka ajoituksesta tutkijoilla ei ole yksimielisyyttä. Kertomuksessa on piirteitä, joiden perusteella sen kantamuoto voisi olla mahdollisesti 100-luvulta. Teksti edustaa niin sanottua "palmunlehvätraditiota". Marialle ilmestyy arkkienkeli Gabriel, joka tuo mukanaan palmunoksan ja ilmoittaa, että Maria otetaan taivaaseen kolmen päivän kuluttua.
Mosambik kesäolympialaisissa 2016
Mosambik osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi meloja Joaquim Lobo.
Ibtihaj Muhammad
Ibtihaj Muhammad (s. 4. joulukuuta 1985 New Jersey) on yhdysvaltalainen miekkailija, jonka aseena on säilä. Hän edusti Yhdysvaltoja Rion olympialaisissa, joissa hän sijoittui naisten henkilökohtaisessa säiläkilpailussa sijalle 12. ja joukkuekilpailussa pronssille. Osallistuessaan henkilökohtaiseen säiläkilpailuun, Muhammed teki historiaa, sillä hänestä tuli ensimmäinen hijabia käyttävä olympiaurheilija Yhdysvaltojen joukkueessa. Muhammed on myös voittanut joukkuekilpailun maailmanmestaruuden vuonna 2014. Lisäksi hän on ollut naisten säilän maailmanlistalla kahdeksantena. Muhammed on valittu Time-lehden sadan vaikutusvaltaisimman ihmisen listalleen vuonna 2016 ja hän toimii Visan mainoskasvona.
Franz Tost
Franz Tost (s. 20. tammikuuta 1956 Trins, Itävalta) on itävaltalainen Scuderia Toro Rosson Formula 1 -tallin tallipäällikkö.
Nuorena Tost kilpaili Formula Ford ja Formula 3 -sarjoissa. Hän on toiminut vuodesta 2006 lähtien Scuderia Toro Rosson tallipäällikkönä.
Steve Nielsen
Steve Nielsen (s. 2. heinäkuuta 1964) on brittiläinen insinööri. Vuosina 2014-2017 hän toimi Williamsin Formula 1 -tallin urheilujohtana, kunnes siirtyi Formula 1 -sarjan urheilujohtajaksi elokuussa 2017. Nielsen toimi urheilujohtana aiemmin Caterhamilla vuonna 2012 ja Toro Rossolla vuodet 2013-2014. Hän on työskennellyt myös Benettonilla, Tyrrellillä, Hondalla, Arrowsilla ja Renaultilla.
Kawakaze (1917)
Kawakaze () oli keisarillisen Japanin laivaston 1918 valmistunut Kawakaze-luokan hävittäjä.
Alus tilattiin Yokosukan laivastontelakalta osana vuoden 1917 hankintoja. Sen köli laskettiin 15. helmikuuta 1917 ja alus laskettiin vesille vielä saman vuoden lopulla 10. lokakuuta. Alus valmistui 11. marraskuuta 1918.
Alus poistettiin alusluettelosta 1. huhtikuuta 1934.
Tanikaze (1918)
Tanikaze () oli keisarillisen Japanin laivaston 1919 valmistunut Kawakaze-luokan hävittäjä.
Alus tilattiin Maizurun laivastontelakalta osana vuoden 1916 hankintoja. Sen köli laskettiin 20. syyskuuta 1916 ja alus laskettiin vesille 20. heinäkuuta 1918. Alus valmistui 30. tammikuuta 1919.
Alus poistettiin alusluettelosta 1. huhtikuuta 1935.
Alan Permane
Alan Permane (s. 4. helmikuuta 1967 Walton-on-Thames, Englanti) on brittiläinen Renaultin Formula 1 -tallin insinööri. Permane aloitti uransa vuonna 1989 Benettonilla sähköinsinöörinä, jossa toimi vuoteen 1995. Vuonna 1996 hän toimi tallin nuorten kuljettajien kisainsinöörinä. Vuodet 1998–2001 hän toimi Benettonilla ja 2005–2006 Renaultilla Giancarlo Fisichellan kisainsinöörinä. Vuodet 2007–2011 hän toimi tallin pääinsinöörinä. Lokakuusta 2011 lähtien hän on toiminut Lotus F1 ja nykyisin Renaultin -tallin ratatoimintojen johtajana. Permane muistetaan kaudella 2013 Intian GP:n aikana käymästä radioviestinnästä Kimi Räikkösen kanssa, kun tämä ohjeisti Räikköstä antamaan tilaa tallikaveri Romain Grosjeanille, joka taisteli Ferrarin Felipe Massaa vastaan palkintokorokesijasta.
Lentopallo kesäolympialaisissa 2016 – miesten turnaus
Miesten lentopalloturnaukseen kesäolympialaisissa 2016 osallistui 12 joukkuetta.
Momo-luokka
Momo-luokka () oli keisarillisen Japanin laivaston neljän aluksen muodostama hävittäjäluokka.
Enoki-luokka
Enoki-luokka () oli keisarillisen Japanin laivaston neljän aluksen muodostama hävittäjäluokka.
Nick Chester
Nick Chester (s. 22. helmikuuta 1968) on brittiläinen insinööri. Chester on toiminut vuodesta 2013 lähtien Lotus F1 Teamin ja nykyisin Renaultin Formula 1 -tallin teknisenä johtajana. Chester toimi kisainsinöörinä Arrowsilla vuodet 1995–2000, Benettonilla 2000–2001 ja Renaultilla 2002–2005.
Free Jazz: A Collective Improvisation
Free Jazz: A Collective Improvisation on jazzmuusikko Ornette Colemanin kuudes albumi. Jazztyylilaji free jazz on saanut nimensä levystä.
Momo (1916)
Momo () oli keisarillisen Japanin laivaston 1916 valmistunut Momo-luokan hävittäjä.
Alus tilattiin Sasebon laivastontelakalta osana vuoden 1915 hankintoja. Sen köli laskettiin 28. helmikuuta 1916 ja alus laskettiin vesille 12. lokakuuta. Alus valmistui vielä saman vuoden lopulla 23. joulukuuta 1917.
Alus poistettiin alusluettelosta 1. toukokuuta 1940.
Labbézanga
Labbézanga on kylä Gaon alueen Ansongon piirin Ouattagounan kunnassa Malissa. Se sijaitsee Nigerjoen rannalla lähellä Nigerin rajaa 27 kilometriä Ouattagounasta etelään. Kylässä on 3 700 asukasta (vuonna 2009).
Kylän asukkaat ovat maanviljelyä ja kalastusta harjoittavia songhaita. Sen kautta kulkee Gaosta Nigerin rajalle johtava päällystämätön maantie RN17. Labbézangan alapuolella sijaitsevat kosket vaikeuttavat jokiliikennettä.
Labbézangassa toimii yläkoulu ja terveyskeskus. Kylässä pidetään viikottaiset markkinat. Vesihuolto käsittää kaksi toimivaa kaivoa ja porakaivon. Paikallinen nähtävyys on eroosion muovaama ”kivinen rumpu” Baguel Bayel, joka tosin lakkasi soimasta jo 1960-luvulla.
Kylä esiintyy vuonna 2005 valmistuneessa elokuvassa "Sahara". Elokuvan Labbezanga-kohtaus oli tosin kuvattu Marokossa.
Mali Harries
Mali Harries (s. 1976) on walesilainen näyttelijä. Hän on näytellyt muun muassa draamasarjoissa "Foylen sota" (2002–2007), "Tohtori Intiasta" (2010–2012) ja "Syrjäinen maa" (2013–).
Richard Harrington
Richard Harrington (s. 12. maaliskuuta 1975) on walesilainen näyttelijä. Hän näyttelee pääosaa rikoskomisario Tom Mathiasia rikosdraamasarjassa "Syrjäinen maa" (2013–). Hän on myös näytellyt draamasarjoissa "Coronation Street", "Erikoisjoukko", "Sairaalaelämää", "Holby Cityn sairaala", "Kelmien kerho", "Yorkshiren etsivät", "Hiljainen todistaja", "Poldark" sekä "Candlefordin postineiti".
Ivan (Juho) Huttunen
Ivan (Juho) Huttunen (s. 1927 Vähikkälä, Venjoki, Inkeri) oli Neuvostoliiton korkeimman neuvoston kansanedustaja ja Neuvostoliiton sosialistisen työn sankari.
Huttunen syntyi talonpoikaisperheeseen. Perheen isä menehtyi Stalinin vainoissa, kun Ivan oli yhdeksänvuotias. Sota-aikana perhe siirtyi Suomeen, mutta perhe palautettiin Neuvostoliittoon joulukuussa vuonna 1944 ja asutettiin sisä-Venäjälle. Vuonna 1949 perhe muutti Karjalaan, jossa Ivan työskenteli Petroskoin talorakennuskombinaatissa autonkuljettajana. Myöhemmin Huttunen työskenteli 22 vuotta puristuskoneen käyttäjänä. Tunnollisesta työstä hänet nimitettiin Neuvostoliiton sosialistisen työn sankariksi ja palkittiin Leninin kunniamerkillä. Huttunen on ollut myös Neuvostoliiton korkeimman neuvoston kansanedustajana vuosina 1967-1971. Hän muutti Suomeen 1990-luvun loppupuolella.
Jemerson
Jemerson de Jesus Nascimento, tunnetaan nimellä Jemerson (s. 24. elokuuta 1992 Jeremoabo, Brasilia), on brasilialainen jalkapalloilija. Pelipaikaltaan hän on keskuspuolustaja. Jemerson edustaa Ranskan Ligue 1:ssä pelaavaa Monacoa.
Jemerson edusti Brasiliassa Confiançaa (2009–2010), Atlético Mineiroa (2010–2016) ja Democrataa (lainalla 2012). Hän pelasi Atlético Mineirossa 62 Brasilian pääsarjan ottelua vuosina 2013–2015. Tammikuussa 2016 Jemerson siirtyi Monacoon kymmenen miljoonan euron siirtosummalla. Kevätkaudella 2016 hän edusti seuraa neljässä Ligue 1:n ottelussa.
Linda Kisabaka
Linda Kisabaka (s. 9. huhtikuuta 1969 Wuppertal) on aktiiviransa päättänyt saksalainen yleisurheilija ja olympiamitalisti.
Kisabakan päämatkoina olivat 400 ja 800 metrin juoksut. 400 metrin juoksussa hän voitti sisäratojen Saksan mestaruuden vuosina 1990 ja 1995 ja 800 metrin juoksussa ulkoratojen Saksan mestaruuden vuonna 1997. Olympialaisin Kisabaka osallistui kahdesti, vuonna 1992 Barcelonassa ja vuonna 1996 Atlantassa. Barcelonan kisoissa hän oli mukana kuudenneksi sijoittuneessa pitkän viestin joukkueessa. Atlantassa hän osallistui 800 metrin juoksuun selviytyen välieriin, minkä lisäksi hän oli mukana pronssia voittaneessa Saksan 4 × 400 metrin viestijoukkueessa.
Kisabaka edusti Bayer Leverkusenia. Hänen ennätyksensä olivat 400 metrillä 51,16 ja 800 metrillä 1.58,24, molemmat vuodelta 1996.
Kaliumetyyliksantaatti
Kaliumetyyliksantaatti (CHSOK) on kalium- ja etyyliksantaatti-ionien muodostama ioniyhdiste. Yhdistettä voidaan käyttää reagenssina orgaanisen kemian synteeseissä sekä analyyttisessä kemiassa sekä apuaineena malmien vaahdottamisessa.
Huoneenlämpötilassa kaliumetyyliksantaatti on väritöntä tai vaaleankeltaista kiteistä ainetta. Se liukenee veteen, mutta hydrolysoituu hitaasti veden vaikutuksesta etanoliksi, kaliumkarbonaatiksi, kaliumtritiokarbonaatiksi ja hiilidisulfidiksi. Kaliumetyyliksantaatti liukenee myös etanoliin, mutta ei esimerkiksi dietyylieetteriin. Aineen sulamispisteeksi annetaan kirjallisuudessa vaihtelevasti noin 200 °C tai 222–226 °C. Alkyloivat reagenssit reagoivat kaliumetyyliksantaatin kanssa muodostaen tioestereitä. Kupari-ionien kanssa reagoidessa muodostuu keltainen saostuma ja molybdeenin läsnä ollessa muodostuu väriltään violetti liuos.
Ensimmäisen kerran kaliumetyyliksantaattia valmisti William C. Zeise vuonna 1822 kaliumhydroksidin, etanolin ja rikkidisulfidin välisellä reaktiolla. Tämä menetelmä on yhdisteen valmistamiseksi käytössä edelleen.
Kaliumetyyliksantaattia voidaan käyttää orgaanisen kemian synteeseissä valmistettaessa heterosyklisiä yhdisteitä, tioleja, tioeettereitä, disulfideja ja alkyyliksantaatteja. Lisäksi yhdistettä voidaan käyttää esteröinneissä ja glykosidoinneissa. Muita käyttökohteita ovat apuaineena kuparin ja sinkin vaahdotuksessa, kuparin ja molybdeenin kvalitatiiviseen toteamiseen analyyttisessä kemiassa sekä viinirypäleiden viljelyssä hyönteismyrkkynä kirvoja vastaan.
Germs
Germs on yhdysvaltalainen punkyhtye, joka perustettiin Los Angelesissa vuonna 1977. Yhtye julkaisi vain yhden albumin nimeltä GI, jonka tuotti Joan Jett. Yhtye esiintyi myös dokumenttielokuvassa The Decline of Western Civilization, joka kertoi Los Angelesin ensimmäisen sukupolven punkskenestä. Yhtye tunnetaan keikoistaan, joilla Darby Crashin lavaesiintyminen otti vaikutteita Iggy Popilta itsetuhoisessa käytöksessään. Yhtyeen keikat usein päättyivät jäsenten oksenteluun ja lasinsirpaleissa kieriskelyyn. Yhtye jäi kulttisuosioon Crashin heroiinilla tehdyn itsemurhan jälkeen.
Glamrokkarit Darby Crash (Jan Paul Beahm) ja Pat Smear (George Ruthenberg) päättivät perustaa yhtyeen jouduttuaan erotetuiksi high schoolista muihin oppilaisiin kohdistuneen antisosiaalisen "mielenhallinnan" vuoksi. Yhtyeen alkuperäinen nimi oli "Sophistifuck and the Revlon Spam Queens", mutta nimi päätettiin lyhentää, koska ei ollut tarpeeksi rahaa painattaa t-paitaan kaikkia kirjaimia. Keväällä 1977 yhtyeeseen liittyi basisti Lorna Doom ja myöhemmästä soolourastaan ja The Go-Go's yhtyeestä tunnettu Belinda Carlisle teki lyhyen vierailun rumpalina yhtyeessä, mutta ehti lähteä lähestulkoon samantien ja tilalla ehti olla Carlislen ystävä Donna Rhia ensimmäisen singlen julkaisuun asti. Yhtye herätti närää ensimmäisestä keikasta lähtien, kun laulaja Darby Crash upotti mikrofonin maapähkinävoipurkkiin ja keikkojen ilmapiiri oli kaoottinen. Ensimmäisellä keikalla Germs ehti improvisoida 5 minuuttia ilman varsinaisia omia biisejään, kunnes yhtye sai porttikiellon Orpheus Theateriin maapähkinävoista pilalle menneen mikrofonin vuoksi. Yhtyeen ainoa soittotaitoinen jäsen oli myöhemmin Nirvanassa vaikuttanut Pat Smear.
Heinäkuussa 1977 julkaistu ensimmäinen single Forming äänitettiin Smearin vanhempien autotallissa kaksiraitaisella magnetofonilla.
Rantalentopallo kesäolympialaisissa 2016 – miesten turnaus
Rion olympiakisojen 2016 miesten rantalentopalloturnauksessa pelasi 24 paria, jotka selvisivät kisoihin rankingsijoitustensa tai karsintojen perusteella. Alkuottelut pelattiin kuudessa neljän joukkueen lohkossa. Lohkojen kaksi parasta sekä kolmanneksi sijoittuneista kaksi parasta etenevät suoraan pudotuspeleihin. Jäljelle jääneet lohkokolmoset, 4 joukkuetta, pelasivat play off -ottelut kahdesta paikasta 16 parhaan joukkoon.
Yanagi (1917)
Yahagi () oli keisarillisen Japanin laivaston 1917 valmistunut Momo-luokan hävittäjä.
Alus tilattiin Sasebon laivastontelakalta osana vuoden 1915 hankintoja. Sen köli laskettiin 21. lokakuuta 1916 ja alus laskettiin vesille 24. helmikuuta 1917. Alus valmistui vielä samana vuonna 5. toukokuuta 1917.
Alus poistettiin alusluettelosta 1. toukokuuta 1940.
Hinoki (1916)
Hinoki () oli keisarillisen Japanin laivaston 1917 valmistunut Momo-luokan hävittäjä.
Alus tilattiin Maizurun laivastontelakalta osana vuoden 1915 hankintoja. Sen köli laskettiin 5. toukokuuta 1916 ja alus laskettiin vesille vielä saman vuoden lopulla 25. joulukuuta. Alus valmistui 31. maaliskuuta 1917.
Alus poistettiin alusluettelosta 1. toukokuuta 1940.
Kashi (1916)
Kashi () oli keisarillisen Japanin laivaston 1917 valmistunut Momo-luokan hävittäjä.
Alus tilattiin Maizurun laivastontelakalta osana vuoden 1915 hankintoja. Sen köli laskettiin 15. maaliskuuta 1916 ja alus laskettiin vesille 1. joulukuuta. Alus valmistui 31. maaliskuuta 1917.
Alus poistettiin alusluettelosta 1. toukokuuta 1937 ja se luovutettiin Mantšukuon keisarilliselle laivastolle, joka otti sen palvelukseen nimellä "Hai Wei". Alus palautettiin Japaniin ja se liitettiin 29. kesäkuuta 1942 laivastoon nimellä "Kaii". Alus upposi 10. lokakuuta 1944 ilmahyökkäyksessä lähellä Okinawaa.
Ansongon–Ménakan eläintensuojelualue
Ansongon–Ménakan eläintensuojelualue () on luonnonsuojelualue Gaon alueen Ansongon ja Ménakan piireissä Malissa. Kirahvien suojelua varten vuonna 1950 perustetun alueen pinta-ala on 17 500 neliökilometriä.
Sahelin vyöhykkeeseen kuuluvan alueen luonto on kärsinyt suuresti ihmisen toiminnasta. Kirahvit katosivat virallisesti vuonna 2001, mutta alueella elää yhä kultasakaaleja, aavikkokettuja, hietakissoja, punaotsagaselleja ja aavikkogaselleja. Alueen länsirajan muodostavalla Nigerjoella tavataan virtahepoja ja krokotiileja. Valvonta on riittämätöntä eikä tarjolla ole mitään vierailijapalveluita.
Miekkailu kesäolympialaisissa 2016 – naisten säilä
Naisten säilän henkilökohtainen kilpailu Rio de Janeiron olympialaisissa 2016 käytiin 8. elokuuta. Kilpailuun osallistui 36 urheilijaa. Olympiakultaa voitti venäläinen Jana Jegorjan. Hopeaa voitti venäläinen Sofja Velikaja, ja kolmanneksi sijoittui ukrainalainen Olha H’arlan.
Tulokset sisältävät ottelut neljännesvälieristä lähtien.
Erik Wilhelm Johnsson
Erik Johnsson oli turkulainen ja kaarinalainen tekstiilialan tehtailija, liikemies, hallituksen puheenjohtaja, toimitusjohtaja ja kilpapurjehtija.
Vuonna 1928 Erik Johnsson avioitui Irma Hjördis Sylvia Palanderin kanssa ja heille syntyi neljä lasta. Samana vuonna Erik Johnsson perusti Suomen Villan, jonka toimialana oli harjoittaa tekstiiliteollisuuden raaka-aineen lajittelua ja jalostamista samoinkuin vanutehdas -ja villakehräämötoimintaa. Yritys hankki raaka-aineet ja valmisti Turun Vanun myyntituotteita. 
Muutettuaan Kaarinan Lemunniemelle vuonna 1938, Erik Johnsson hankki itselleen Lincoln Zephyrin. Jatkosodan aikana osa venäläisistä koneista hyökkäsi Turun satama-alueelle lentäen Johnssonin kodin yli. Lentopommeja putosi hänen kotinsa lähettyville ja läheisen Ala-Lemun Kartanon alueelle koska suomalaisten torjuntatuli pakotti venäläiset kääntymään takaisin ennen maalialuetta.
Vuonna 1950 kuoli kauppaneuvos Aline Grönberg. Hänen lapsensa siirtyivät Aline Grönbergin perustamien yritysten Turun Vanun, Turun Höyhenen, ja Turun Peiteteollisuuden johtoon. Erik Johnsson nimitettiin näiden yritysten hallituksen puheenjohtajaksi ja toimitusjohtajaksi.
Vuonna 1951 Erik Johnsonin 50-vuotispäivät olivat kolmipäiväinen suurjuhla, johon osallistui yli 200 hengen arvovaltainen kutsuvierasjoukko. Juhlaa vietettiin toimitusjohtaja Erik Johnssonin kotona maissa sekä myös purjehtien.
Vuonna 1952 Erik Johnsson laajensi yritystoimintaa perustamalla matto- ja verhoteollisuuteen Suomen Wiltonteollisuuden. Yritystä varten hän rakennutti Kaarinan Lemunniemelle Kaarinan mattotehtaan. Erik Johnssonin johtamat yritykset hyödynsivät toistensa tuotantoa, raaka-aineita ja myyntiä. Taiteilija Teodor Schalin maalasi muotokuvan Erik Johnssonista vuonna 1952
Näytäntökaudella 1956 – 1957 Åbo Svenska Teater esitti revyyn Under Åbo broar. Revyyn numerossa "Mellan ljus och vadd" taiteilija Rurik Römer oli Wadd-Kungen jossa roolissa hän parodioi Turun Vanun toimitusjohtajaa Erik Johnssonia.
Vuosina 1970 – 1971 Erik Johnsson luopui toimitusjohtajuudesta yrityksistään ja myi Suomen Villan, Turun Vanun ja Suomen Wiltonteollisuuden osakkeensa.
Erik Johnsson liittyi Airisto Segelsällskap ASS:n jäseneksi vuonna 1924. Hänen ensimmäinen purjeveneensä valmistettiin Åbo båtvarfilla vuonna 1923. Hän toimi myös ASS:n Mätnings- och besiktningsnämnd (Mittaus- ja katsastuslautakunta) jäsenenä vuosina 1928 – 1934. Lisäksi Erik Johnsson oli Åbo Segelklubb r.f:n ainaisjäsen.
Airisto Segelsällskap järjesti vuosittain 4 – 6 kilpailua, joihin Erik Johnsson osallistui monina vuosia veneillään. 
Erik nimesi molemmat ensimmäiset veneensä Carinaksi ja vuoden 1940 kesäolympialaisten osanottopurjehduksiin rakennettin Suomessa kolme Star-luokan venettä, joista yhden hankki Erik Johnssonin itselleen ja se kastettiin Vestaksi.
Vuonna 1925 Erik osallistui Carinallaan Riian Liettuan Veneenomistajien yhdistyksen purjehdusviikolle, josta hän sai kunniapalkinnon. Kotimatkalla nousi Itämerellä kova myrsky ja kaikkien Suomesta tapahtumaan osallistuneiden veneiden miehistöjen pelättiin hukkuneen. Erik Johnsson onnistui purjehtimaan kotiin.
Ruth Jebet
Ruth Jebet (s. 17. marraskuuta 1996) on kenialaissyntyinen Bahrainia edustava 3 000 metrin estejuoksun olympiavoittaja ja entinen maailmanennätyksen haltija. Hän sai Bahrainin edustusoikeuden vuonna 2013. Jebet on 162 senttimetriä pitkä ja painaa 51 kilogrammaa.
Jebet voitti 3 000 metrin estejuoksun Aasian-mestaruuden 2013. Vuoden 2014 alle 20-vuotiaiden MM-kilpailuissa Eugenessa hän voitti kultaa ajalla 9.36,74. Myöhemmin samana vuonna hän voitti kultaa Aasian kisoissa ajalla 9.31,36. Pekingin MM-kilpailuissa 2015 hän sijoittui 11:nneksi.
Jebet saavutti helmikuussa 2016 hopeaa Aasian hallimestaruuskilpailujen 3 000 metrin juoksussa ja Aasian maastojuoksumestaruuskilpailuissa. Vuoden 2016 kesäolympialaisissa Rio de Janeirossa hän voitti kultaa uudella Aasian ennätyksellä 8.59,75. Hän juoksi 27. elokuuta 2016 Saint-Denis'n Timanttiliigan kilpailussa maailmanennätysajan 8.52,78. Maailmanennätyksen rikkoi heinäkuussa 2018 kenialainen Beatrice Chepkoech.
Jebet sijoittui Kampalan maastojuoksun MM-kilpailuissa 2017 seitsemänneksi ja sai joukkuepronssia. Lontoon MM-kilpailuissa 2017 hän oli estejuoksussa viides.
Massimo Rivola
Massimo Rivola (s. 7. joulukuuta 1971 Faenza, Italia) on italialainen urheilujohtaja. Nykyisin hän toimii Ferrarin nuorten kuljettajien akatemian johtana. Rivola aloitti uransa Minardilla vuonna 1998 toimien markkinointi puolella ja tallin urheilujohtana vuodet 2000-2005. Vuodet 2006-2008 hän toimi Toro Rosson tiimin managerina. Rivola toimi Vuodet 2009-2015 Ferrarin urheilujohtana.
Uta Rohländer
Uta Rohländer (s. 30. kesäkuuta 1969 Merseburg) on aktiiviuransa päättänyt saksalainen pikajuoksija ja olympiamitalisti.
Olympiakisoissa Rohländer edusti Saksaa 4 x 400 metrin viestijuoksussa kaksi kertaa vuosina 1992 ja 1996, jolloin hän kuului pronssia voittaneeseen joukkueeseen. Hänet nimettiin myös vuoden 2000 olympiajoukkueeseen, mutta akilesjännevamma esti hänen osallistumisensa. Rohländer voitti myös viisi muuta arvokisamitalia pitkästä viestistä: MM-kisoista kultaa vuonna 1997 sekä pronssia vuosina 1991 ja 1999 sekä EM-kisoista kultaa vuonna 1998 ja pronssia vuonna 1994.
Kansallisissa kilpailuissa Rohländer Itä-Saksan viestimestaruuden vuonna 1990. Saksojen yhdistymisen jälkeen hän voitti ulkoradoilla 400 metrin juoksussa Saksan mestaruuden vuonna 1998 sekä sisäradoilla 3 x 800 metrin viestijuoksussa kultaa vuonna 1997.
Rohländer edusti TSV Erfurtia ja hänen ennätyksensä 400 metrin juoksussa on vuonna 1998 juostu tulos 50.33.
Aktiiviuransa jälkeen Rohländer on toiminut sekä opettajana että psykoterapeuttina.
Miekkailu kesäolympialaisissa 2016 – miesten säilä
Miesten säilän henkilökohtainen kilpailu Rio de Janeiron olympialaisissa 2016 käytiin 10. elokuuta Carioca Arena 3:ssa. Kilpailuun osallistui 32 miekkailijaa. Turnauksen voitti unkarilainen Áron Szilágyi, joka näin uusi olympiakullan. Toiseksi sijoittui yhdysvaltalainen Daryl Homer ja kolmanneksi eteläkorealainen Kim Jung-hwan.
Luettelo Kreikan vuorista
Kreikan vuoret kattavat noin 80 prosenttia maan pinta-alasta, ja näin Kreikka on Euroopan kolmanneksi vuoristoisin maa Norjan ja Albanian jälkeen.
Kreikan merkittävin vuorijono on Píndosvuoristo, joka kulkee Manner-Kreikan poikki pohjois–eteläsuunnassa ja jatkuu tavallaan vuorijonona myös Peloponnesoksella ja Kreetalla. Koillis-Kreikassa on joitakin yksittäisiä korkeita vuoria, kuten Kreikan korkein vuori Ólympos (2 918 metriä). Myös suuri osa Kreikan saarista on vuoria, jotka kohoavat Egean nykyisin merenalaisesta maamassasta. Noin 40 vuorta ylittää 2 000 metrin korkeuden.
Antiikin ajalla monet vuorista yhdistettiin jumaliin. Esimerkiksi Ólympos oli Zeuksen ja muiden olympolaisten jumalten koti, Parnassós yhdistettiin Apolloniin, ja Elikónas eli Helikon oli muusien kotiseutua.
Tämä luettelo luettelee kaikki Kreikan vuoret, joiden korkeus on yli 1 000 metriä. Monihuippuisista vuorista mainitaan yleensä vain korkein huippu, vaikka myös joku matalammista huipuista olisi yli 1 000 metriä korkea.
Asteroúsia
Asteroúsia () on vuoristo Kreetan saarella Kreikassa. Sen korkein huippu on Kófinas (Κόφινας), jonka korkeus on 1 231 metriä.
Asteroúsia-vuoristo sijaitsee Kreetan etelärannikon keskivaiheilla ja erottaa Messarán tasangon Libyanmerestä. Vuoret ovat suhteellisen matalia, mutta niiden rinteet ovat jyrkät. Vuoristossa on lukuisia rotkoja ja luolia, ja se on Natura 2000 -aluetta.
Antiikin aikana vuoriston laidalla etelärannikolla sijaitsivat muun muassa Lebenin (myös Lebena) ja Lasaian kaupungit sekä niin kutsutut Hyvät satamat ("Kaloi Limenes"). Nykyinen Archánes-Asteroúsian kunnan Asteroúsian kunnallisyksikkö, entinen itsenäinen kunta, on saanut nimensä vuoristosta.
Ágrafa
Ágrafa () on vuorijono eteläisessä Píndos-vuoristossa Keski-Kreikassa. Sen korkein huippu on Karáva (Καράβα) eli Schizokáravo (Σχιζοκάραβο), jonka korkeus on 2 184 metriä.
Ágrafa-vuoret sijaitsevat Evrytanían ja Kardítsan alueyksiköiden alueella. Vuorijono käsittää seitsemän yli 2 000 metriä korkeaa huippua. Korkeimman huipun Karávan lisäksi ne ovat Ntelidími (Ντελιδίμι, 2 163 m), Voutsikáki eli Gkavélo (Βουτσικάκι/Γκαβέλο, 2 154 m), Ftéri eli Pyramída (Φτέρη/Πυραμίδα, 2 128 m), Liákoura (Λιάκουρα, 2 043 m), Maráthia eli Svóni (Μαράθια/Σβώνη, 2 042 m) ja Kalývia eli Niála (Καλύβια/Νιάλα, 2 018 m).
Ágrafan kunta on saanut nimensä vuoristosta, mutta se käsittää vain pienen osan alueesta.
Askar Sarsenbayev
Askar Sarsenbayev () (s. 1972) on suomalainen entinen nyrkkeilijä ja nykyinen nyrkkeilyvalmentaja. Hän nyrkkeili aktiiviurallaan yli 400 ottelua ja voitti Tampereen Voimailuseuran riveissä Suomen mestaruuksia sekä kansainvälisiä turnausvoittoja. Hän toimi Suomen nyrkkeilymaajoukkueen vastuuvalmentajana vuosina 2013-2014 ja on sittemmin jatkanut maajoukkuevalmentajana. Sarsenbayev on ollut arvokilpailuissa avustamassa mm. seuraavia urheilijoita: Matti Koota, Ville Hukkanen, Sonia Grönroos, Elina Gustafsson ja Mira Potkonen, joista kaksi viimeksi mainittua voittivat pronssia vuoden 2016 MM-kisoissa Astanassa.
Sarsenbayev on alun perin kotoisin Kazakstanista ja asuu nyttemmin Tampereella, jossa hän toimii Tampereen Voimailuseuran päävalmentajana. Hän edusti nyrkkeilyurallaan jonkin aikaa myös Seinäjoen Kehä-Jusseja sekä Pietarsaaren Voimailijoita. Suomen Nyrkkeilyliitto palkitsi hänet vuoden parhaan valmentajan tittelillä sen jälkeen, kun TVS oli voittanut lähes kaikki kansallisen tason arvokisat ja turnaukset yhden vuoden aikana 2012. Ennen Suomeen muuttoaan Sarsenbayev opiskeli insinööriksi Pietarin yliopistossa.
Erýmanthos
Erýmanthos (; myös "Erímanthos") on vuori ja vuorijono Peloponnesoksen niemimaalla Kreikassa. Sen korkeus on 2 224 metriä ja prominenssi 1 210 metriä.
Erýmanthos sijaitsee luoteisella Peloponnesoksella Akhaian alueyksikön alueella linnuntietä noin 32 kilometriä eteläkaakkoon Patraksen kaupungista. Vuoren korkeimman huipun nimi on Olonós (Ωλονός), mitä nimeä käytetään myös koko vuoresta. Muut korkeimmat huiput ovat Moungíla (Μουγγίλα, 2 169 m), Profítis Ilías (Προφήτης Ηλίας, 2 125 m), Pyrgákos (Πυργάκος, 2 050 m), Neraïdovoúni (Νεραϊδοβούνι, 1 923 m), Psilí Toúrla (Ψηλή Τούρλα, 1 891 m), Lepída (Λεπίδα, 1 541 μ), Melissovoúni (Μελισσοβούνι, 1 464 μ) ja Ágios Athanásios (Άγιος Αθανάσιος, 1 219 m).
Vuorelta saa alkunsa Erýmanthos-joki. Myös Erýmanthoksen kunta on saanut nimensä vuoresta.
Jan Forsström
Jan Forsström (s. 1975 Kokkola) on suomalainen elokuvaohjaaja, käsikirjoittaja ja kirjailija.
Forsström ohjasi ja käsikirjoitti vuonna 2013 valmistuneen elokuvan "Silmäterä". Aiemmin hän on osallistunut elokuvien "Hyvä poika" (2011), "Skavabölen pojat" (2009) ja "Muukalainen" (2009) käsikirjoitukseen. Vuonna 2016 ilmestyi Forsströmin esikoisteos, novellikokoelma "Eurooppalaisia rakastajia".
Forsström on valmistunut taiteen maisteriksi Taideteollisesta korkeakoulusta ja humanististen tieteiden kandidaatiksi Helsingin yliopistosta.
Ólympos (Euboia)
Ólympos () on vuori Euboian saarella Kreikassa. Sen korkeus on 1 172 metriä.
Ólympos sijaitsee Euboian keskiosissa linnuntietä noin 23 kilometrä itään Chalkídan kaupungista. Se muodostaa Dírfivuoren eteläisen jatkeen. Vuoren länsipuolella sijaitsee Lilántion eli Lelantoksen tasanko.
Ólympos (Lesbos)
Ólympos () on vuori Lesboksen saarella Kreikassa. Sen korkeus on 968 metriä (tai 967 metriä) ja se on saaren korkein vuori yhdessä jotakuinkin yhtä korkean Lepétymnoksen kanssa.
Ólympos sijaitsee Lesboksen kaakkoisosassa Kallonínlahden ja Géranlahden välissä. Agiásoksen pieni kaupunki sijaitsee vuoren koillisrinteellä. Vuoren huipulla on profeetta Elialle ("Profítis Ilías") omistettu kappeli. Vuori ja sen ympäristö on Natura 2000 -aluetta ja merkittävä lintujensuojelualue.
Senegal kesäolympialaisissa 2016
Senegal osallistui Rio de Janeiron olympialaisiin 2016 22 urheilijan joukkueella. Tämä oli Senegalin neljästoista esiintyminen kesäolympialaisissa. Lipunkantajana avajaisissa toimi vapaapainija Isabelle Sambou.
Pangaío
Pangaío (; myös "Pangéo"; ) on vuori Makedoniassa Pohjois-Kreikassa. Sen korkeus on 1 956 metriä.
Pangaío sijaitsee Kaválan ja Sérresin alueyksiköiden alueella Strymónas-joen suiston itäpuolella, linnuntietä noin 28 kilometriä länteen Kaválan kaupungista. Pangaíon kunta on saanut nimensä vuoresta.
Pangaío-vuorelta on kaivettu kultaa ja hopeaa mahdollisesti jo esihistoriallisella ajalla ja viimeistään antiikin aikana. 500-luvulla eaa. muun muassa Ateenan tyranni Peisistratos omisti kaivoksia alueella. 300-luvulla eaa. Makedonian kuningas Filippos II perusti läheisen Filippoin kaupungin kaivosten hallitsemiseksi.
Manfredi Ravetto
Manfredi Ravetto (s. 13. maaliskuuta 1975 Palermo, Sisilia) on italialainen Caterhamin Formula 1 -tallin entinen tallipäällikkö. Heinäkuussa 2014 Ravetto nousi Caterhamille apulaistallipäällikön tehtävään ja Syyskuussa hän nousi tiimin tallipäälliköksi Christijan Albersin jättäessä tehtävän. Ravetto on toiminut aiemmin myös Minardilla markkinointi puolella ja HRT F1 tiimin talousjohtajana. Ravetto on toiminut kilpa-ajajan Bertrand Baguetten managerina.
Ymittós
Ymittós (, myös "Imittós"), antiikin Hymettos (, ), on vuori Attikassa Kreikassa. Se sijaitsee keskellä Ateenan metropolialueen itäosaa. Vuoren korkeus on 1 026 metriä.
Ymittós muodosta pitkän harjanteen, joka kulkee suurin piirtein pohjois-eteläsuunnassa ja jonka pituus on noin 20 kilometriä. Vuoren leveys itä-länsisuunnassa on noin 6–7 kilometriä. Vuoren korkeimman huipun nimi on Évzonas (Εύζωνας). Ymittós toimii Keski-Ateenan ja Itä-Attikan alueyksiköiden rajana. Varsinainen Ateenan kaupunki sijaitsee vuoren länsipuolella. Länsipuolella vuoren juurella sijaitsevat myös muun muassa vuoresta nimensä saanut Ymittóksen kaupunki sekä Cholargós, Papágou, Zográfou, Výronas, Ilioúpoli, Argyroúpoli, Ellinikó ja Glyfáda. Vuoren pohjoispuolella sijaitsevat muun muassa Agía Paraskeví ja Gérakas, ja itäpuolella Glyká Nerá, Paianía ja Koropí. Kauempana vuoren itäpuolella sijaitsevat metropolialueen itäiset kunnat sekä muun muassa Ateenan kansainvälinen lentoasema.
Hymettos-vuoren nimi on alkuperältään esikreikkalainen ja sen on usein ajateltu olevan peräisin kreikkalaisten tuloa edeltäneiltä pelasgeilta. Toisaalta se on yhdistetty etymologisesti myös vuorella kasvavaan timjamiin. Antiikin aikana Hymettos tunnettiin erityisesti hunajastaan, joka sai makunsa timjamista ja muista alueen yrteistä. Sitä ylistivät muun muassa Vergilius ja Plinius vanhempi. Vuoresta louhittiin myös arvostettua marmoria, vaikkakin se hävisi tässä suosiossa läheiselle Pentelikon (nyk. Pentéli) -vuorelle. Alueen arkeologisiin löytöihin lukeutuvat muun muassa lukuisat antiikin aikaiset rajamerkit, jotka on kaiverrettu vuoren kallioon.
Bysanttilaisen ajan muistomerkeistä merkittävin on Kaisarianín luostari Ymittóksen pohjoisrinteellä. Vuorella on myös lukuisia muita luostareita. Nykyisin vuori on Ateenan metropolialueen merkittävimpiä viheralueita ja se on suosittua ulkoilualuetta, vaikkakin sen metsät kärsivät paljon vahinkoja erityisesti vuoden 2007 maastopaloissa.